กำหนดฉีดยาคุม วันที่ 1-3 มีนาคม 62 แต่ไม่ได้ไปฉีดเพราะลืม เป็นยาคุมแบบ 3 เดือน ฉีดมา2ปีเกือบ 3ปี แล้วค่ะ ฉีดตั้งแต่60 -62 และวันที่ 5 มีอะไรกับแฟน เผลอปล่อยใน วันที่ 6-7 มีเลือดมากระปิกกระปอย และวันที่ 9-10 ก็มีอะไรกับแฟนอีก ปล่อยใน อยากทราบว่าจะท้องไหมค่ะ เครียดมากค่ะ
สวัสดีค่ะ โดยทั่วไป เมื่อหยุดฉีดยาคุมกำเนิด การทำงานของรังไข่และโอกาสในการตั้งครรภ์จะกลับมาภายใน 4-10 เดือนนับจากที่ฉีดเข็มสุดท้ายไป แต่ในบางรายอาจเกิดขึ้นเร็วสุดภายใน 3 เดือน ในขณะที่บางรายอาจใช้เวลานานเป็นปีได้ ดังนั้น หากกำหนดนัดฉีดยาคุมกำเนิดคือ 1-3 มี.ค.แล้วไม่ได้ไปฉีด การมีเพศสัมพันธ์ในวันที่ 5 และ 9-10 มี.ค. โอกาสในการตั้งครรภ์นั้น ยังถือว่าน้อยมากอยู่ แต่ก็มีโอกาสเป็นไปได้ดังนั้น หากยังไม่ต้องการที่จะตั้งครรภ์ หลังจากนี้ หากจะมีเพศสัมพันธ์ ก็ควรใช้ถุงยางอนามัย และควรหาวิธีคุมกำเนิดที่มีประสิทธิภาพต่อโดยเร็ว โดยอาจเลือกฉีดยาคุมกำเนิดต่อ หรือทานยาคุมกำเนิดก็ได้ ทั้งนี้ ก่อนเริ่มฉีดยาคุมกำเนิดใหม่ ควรตรวจหาการตั้งครรภ์ดูก่อนด้วยค่ะ โดยควรตรวจหลังจากที่มีเพศสัมพันธ์ครั้งสุดท้ายไปนานแล้วกว่า 2 สัปดาห์